Rugpjūčio 10 d. 19 val. Paketuriuose (Kupiškio r.), ŽYDINČIO LAUKO teritorijoje, įvyks trečiasis renginys – VAKARIENĖ BALTAI „Hortenzijų baltumo paslaptis“.

Romantiškumo, magijos ir džiaugsmo akimirkų suteiks muzikinis duetas „Bardai in Jazz“ – Ričardas Mikalajūnas, bardas, dainų ir tekstų autorius bei Gintaras Šulinskas, gitaristas virtuozas, ilgametis grupės ,,Oktava“ dalyvis, LRT orkestro instrumentalistas. Klausysimės gražiausių bardų dainų, taip pat ir Jazzo standartų lietuviškai.

Pirmą kartą Kupiškyje vyksianti VAKARIENĖ BALTAI pakvies minėti vidurvasarį. Šį vakarą skirsime baltai spalvai ir hortenzijų žydėjimo elegancijai. Jūsų laukia ypatinga šventinė atmosfera, kurią sukurs muzika, bendrystė, nusiteikimas švęsti, balta spalva ir staigmenos.

Pagal šio renginio taisykles Jūsų apranga turi būti balta.

Pasipuoškite elegantiškai baltai, neribokite savo fantazijos, turėkite vaišių, indų ir gerą nuotaiką. Prieš renginį ir jo metu bus galima nusipirkti kavos ir saldumynų. Jūsų lauks staliukai padengti baltomis staltiesėmis, prie kurių įsikursite šventės pradžioje.

Norint dalyvauti šventėje **būtina registracija telefonu 8 615 64903**, vietų skaičius ribotas, bilieto kaina 6 Eur.

Tad ruoškite savo baltąją aprangą – fotogeniškiausioje ŽYDINČIO LAUKO šventėje.